**Ministru kabineta rīkojuma projekta „** **Par apropriācijas palielināšanu 74.resora “Gadskārtējā valsts budžeta izpildes procesā pārdalāmais finansējums” budžeta programmai 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts budžeta likumā 74. resora “Gadskārtējā valsts budžeta izpildes procesā pārdalāmais finansējums” 80.00.00 programmā “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” (turpmāk – 80.00.00 programma) tiek plānots finansējums ministrijām un citām centrālajām valsts iestādēm (turpmāk – ministrija) Eiropas Savienības politiku instrumentu un citu ārvalstu finanšu palīdzības projektu un pasākumu finansēšanai, kā arī klimata pārmaiņu finanšu instrumenta ietvaros līdzfinansēto projektu un pasākumu finansēšanai.Likuma par budžetu un finanšu vadību 9.panta trīspadsmitās daļas 2.punkts nosaka tiesības finanšu ministram Ministru kabineta noteiktajā kārtībā, informējot par to Saeimu, veikt apropriācijas pārdales no atsevišķā budžeta programmā plānotās apropriācijas nesadalītajam finansējumam Eiropas Savienības politiku instrumentiem un pārējās ārvalstu finanšu palīdzības projektu un pasākumu īstenošanai, kas netiek plānota ministrijas vai citas centrālās valsts iestādes budžetā, uz ministrijām un citām centrālajām valsts iestādēm, kā arī apropriācijas no ministrijām un citām centrālajām valsts iestādēm Eiropas Savienības politiku instrumentu un citu ārvalstu finanšu palīdzības projektu un pasākumu īstenošanai uz atsevišķo budžeta programmu, kurā plānotas apropriācijas nesadalītajam finansējumam Eiropas Savienības politiku instrumentiem un pārējās ārvalstu finanšu palīdzības projektu un pasākumu īstenošanai. Savukārt Likuma par budžetu un finanšu vadību 9.panta četrpadsmitās daļas 5.punkts, paredz Finanšu ministram tiesības palielināt gadskārtējā valsts budžeta likumā noteikto apropriāciju Eiropas Savienības politiku instrumentu un citas ārvalstu finanšu palīdzības projektu un pasākumu īstenošanai, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada valsts budžeta likumā 80.00.00 programmas finansējums ir plānots **154 390 655 *euro* apmērā**. Līdz 2014.gada 1.oktobrim ministrijām atbilstoši pieņemtajiem finanšu ministra rīkojumiem veikta apropriācijas pārdale **153 696 332 *euro*** apmērā. 80.00.00 programmas nepārdalītais atlikums uz 2014.gada 1.oktobri ir **694 323 *euro.*** **1. Ministriju iesniegtie apropriācijas pārdales pieprasījumi no 80.00.00 programmas uz ministriju budžetiem.**Līdz 2014.gada 1.oktobrim Finanšu ministrija ir saņēmusi valsts budžeta līdzekļu pieprasījumus Eiropas Savienības fondu finansēto projektu īstenošanai **77 727 662 *euro* apmērā**, tajā skaitā:* Izglītības un zinātnes ministrijas 2014.gada 16.septembra pieprasījumā Nr.01-10/4382 plānotais finansējums Eiropas Reģionālās attīstības fonda projektu īstenošanai ir *9 072 880* *euro* apmērā;
* Vides aizsardzības un reģionālās attīstības ministrijas 2014.gada 19.septembra pieprasījumā Nr.4.1.3-05 18-1e/8562 plānotais finansējums Klimata pārmaiņu finanšu instrumenta projektu īstenošanai ir *17 509 310* *euro* apmērā;
* Izglītības un zinātnes ministrijas 2014.gada 24.septembra pieprasījumā Nr.01-10/4524 plānotais finansējums citu Eiropas Savienības politiku instrumentu projektu un pasākumu īstenošanai ir *434 223* *euro* apmērā;
* Izglītības un zinātnes ministrijas 2014.gada 26.septembra pieprasījuma Nr.01-10/4582 plānotais finansējums Eiropas Reģionālās attīstības fonda un Eiropas Sociālā fonda projektu īstenošanai ir *15 663 755* *euro* apmērā;
* Izglītības un zinātnes ministrijas 2014.gada 29.augusta pieprasījumā Nr.01-10/4082 plānotais finansējums Klimata pārmaiņu finanšu instrumenta projektu īstenošanai ir *717 264* *euro* apmērā;
* Finanšu ministrijas 2014.gada 30.septembra pieprasījumā Nr.8-1-03/5486 plānotais finansējums Eiropas Reģionālās attīstības fonda projektu īstenošanai ir *830 230* *euro* apmērā;
* Zemkopības ministrijas 2014.gada 30.septembra pieprasījumā Nr.8-2e/3197/2014 plānotais finansējums Eiropas Lauksaimniecības fonda lauku attīstībai projektu un pasākumu īstenošanai (2014-2020) ir *33 500 000* *euro* apmērā.

**2. Ministriju iesniegtie pieprasījumi apropriācijas pārdalei no ministriju budžetiem uz 80.00.00 programmu.**Līdz 2014.gada 1. oktobrim Finanšu ministrija ir saņēmusi ministriju pieprasījumus apropriācijas pārdalei no ministriju budžetiem uz 80.00.00 programmu **1 711 541** ***euro*** apmērā, tajā skaitā:* Kultūras ministrijas 2014.gada 12.septembra pieprasījumā Nr.5.-10/2961 plānotā pārdale no Eiropas Lauksaimniecības fonda lauku attīstībai paredzētajiem līdzekļiem ir *60 500* *euro* apmērā;
* Ministru kabineta 2014.gada 25.septembra pieprasījumā Nr.522-1/15 plānotā pārdale no Eiropas Sociālā fonda projektu īstenošanai paredzētajiem līdzekļiem ir *185 810* *euro* apmērā;
* Labklājības ministrijas 2014.gada 30.septembra pieprasījumā Nr.25-5-03/112 plānotā pārdale no Eiropas Sociālā fonda projektu īstenošanai paredzētajiem līdzekļiem *1 407 151* *euro* apmērā;
* Ministru kabineta 2014.gada 30.septembra pieprasījumā Nr.522-6/21 plānotā pārdale no Eiropas Sociālā fonda projektu īstenošanai paredzētajiem līdzekļiem ir *58 080* *euro*.

**3. Finanšu ministra rīkojuma sagatavošana.**Pamatojoties uz Ministru kabineta 18.maija noteikumiem Nr. 464 “Noteikumi par 74.resora “Gadskārtējā valsts budžeta izpildes procesā pārdalāmais finansējums “80.00.00 programmā plānoto līdzekļu pārdales kārtību Eiropas Savienības instrumentu un pārējās ārvalstu finanšu palīdzības līdzfinansēto projektu un pasākumu īstenošanai, ir sagatavots finanšu ministra rīkojums par apropriācijas pārdali no 80.00.00 programmas **10 919 036 *euro*** apmērā, tajā skaitā:* Izglītības un zinātnes ministrijai Klimata pārmaiņu finanšu instrumenta projektu īstenošanai, 3.mērķa “Eiropas teritoriālā sadarbība” projektu īstenošanai un Citu Eiropas Savienības politiku instrumentu projektu un pasākumu īstenošanai *2 619 036* *euro* apmērā;
* Vides aizsardzības un reģionālās attīstības ministrijai Klimata pārmaiņu finanšu instrumenta projektu īstenošanai *8 300 000* *euro* apmērā.

Pēc finanšu ministra rīkojuma pieņemšanas 80.00.00 programmā pieejamais nesadalītais apropriācijas atlikums būs **694 323 *euro*** apmērā.Tā rezultātā pašreizējais līdzekļu deficīts 80.00.00 programmā, t.sk. ņemot vērā ministriju iesniegtos pieprasījumus apropriācijas pārdalei no ministriju budžetiem uz 80.00.00 programmu ir **75 321 798 *euro*** apmērā.**4. Papildu līdzekļu apjoms, kas nepieciešams līdz 2014.gada beigām.**Ņemot vērā, ka 2014.gadā noslēgumam tuvojas ne tikai 2007.-2013.gada plānošanas perioda īstenošana, bet tiek uzsākta arī 2014.-2020.gada plānošanas perioda īstenošana, budžeta izdevumu apmērs kopumā prognozējams lielāks nekā iepriekšējos gados apgūtais. 2014.gadā, lai nodrošinātos par n+2 principa (Latvijas saistības pret Eiropas Savienību (turpmāk – ES) attiecībā uz savlaicīgu finansējuma apguvi nosaka tā saucamais n+2 (n+3) princips, kas aprakstīts ES fondu Vispārējās Regulas (Nr.1260/1999) 93.panta 1. un 2.punktā. Šis princips paredz, ka Valsts stratēģiskajā Ietvardokumentā tiek iekļauts Finansēšanas plāns, saskaņā ar kuru valstij tiek piešķirts ES fondu finansējums, un par attiecīgajā „n” gadā piešķirto finansējumu valstij ir līdz n+2 gada beigām (vai līdz n+3 gada beigām plānošanas perioda pirmajā pusē) jāiesniedz Eiropas Komisijai maksājuma pieprasījumi par reāli veiktiem izdevumiem projektos. Ja līdz noteiktajam termiņam attiecīgais finansējuma apjoms nav nosegts ar saņemtiem vai EK pieprasītiem maksājumiem, dalībvalsts zaudē finansējumu)) izpildi Darbības programmas “Uzņēmējdarbība un inovācijas”, kā arī Darbības programmas “’Infrastruktūra un pakalpojumi” Kohēzijas fonda ietvaros, gada pēdējā ceturksnī plānots veikt ievērojamu apjomu maksājumu finansējuma saņēmējiem, kas rada tiešu iespaidu arī uz budžeta izdevumiem. Tāpat finansējums ir nepieciešams par virssaistību apmēru apstiprināto projektu īstenošanai 2007.-2013.gada plānošanas perioda noslēgumā, tādējādi radot papildus slogu uz budžeta izdevumiem. Kopumā 2014.gadā 1.mērķa Eiropas Savienības struktūrfondu un Kohēzijas fonda projektu īstenošanai būs nepieciešami 882,64 milj. *euro* (829, 48 milj. *euro* 2007.-2013.gada plānošanas perioda projektiem, 53,16 milj. *euro* 2014.-2020.gada plānošanas perioda projektu īstenošanai), tādējādi šobrīd ievērojami pārsniedzot pieejamā budžeta iespējas.**5. Tālākā rīcība.**Ņemot vērā iepriekš minēto, Finanšu ministrija ir sagatavojusi Ministru kabineta rīkojuma projektu “Par apropriācijas palielināšanu 74.resora “Gadskārtējā valsts budžeta izpildes procesā pārdalāmais finansējums” budžeta programmai 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””, kas paredz palielināt apropriāciju 80.00.00 programmai **133 500 000 *euro***apmērā, lai būtu iespējams veikt apropriācijas pārdali, tādā veidā nodrošinot Eiropas Savienības politiku instrumentu un citu ārvalstu finanšu palīdzības projektu un pasākumu savlaicīgu īstenošanu. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |
|   |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu | izmaiņas, salīdzinot ar kārtējo 2014. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 133 500 000 | 0 | 0 | 0 |
| 2.1. valsts pamatbudžets | 0 | 133 500 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -133 500 000 | 0 | 0 | 0 |
| 3.1. valsts pamatbudžets | 0 | -133 500 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 |  |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  *Euro*

|  |  |
| --- | --- |
|  | Pārdale no 80.00.00 programmas |
| Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai | **154 390 655** |
| **Pārdalīts uz ministriju budžetiem līdz 01.10.2014.** | **-153 696 332** |
| *t.sk. FM rīkojuma projekts 01.10.2014 80.00.00 programma* | *-10 919 036* |
| **Atlikums uz 01.10.2014.** | **694 323** |
| **Iesniegti ministriju pieprasījumi pārdalei līdz 01.10.2014.**  | **-76 016 121** |
| *No 80.00.00 programmas* | *-77 727 662* |
| *Uz 80.00.00 programmu* | *+ 1 711 541* |
| **Finansējuma deficīts** | **-75 321 798** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav attiecināms. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, IV, V, VI sadaļa – projekts šīs jomas neskar.*

Finanšu ministrs A.Vilks

02.10.2014. 11:47

1566

Ineta Valmane

Finanšu ministrijas

Budžeta departamenta

Valsts budžeta politikas un kopsavilkuma nodaļas

vecākā eksperte, T. 67083969

Ineta.Valmane@fm.gov.lv